La Sala A de la Casa de Cultura obri les seues portes a les creacions dels alumnes de fotografia de l’EASD
2025-07-24

Les sales d’exposicions de la Casa de Cultura de Burjassot s’obriran, per quart any consecutiu, a l’art i saber fer dels alumnes de l’Escola d’Art i Superior de Disseny de València (EASD). Una mostra molt especial cada any, ja que dóna l’oportunitat als joves que estan començant en la seua carrera fotogràfica de mostrar les seues creacions al gran públic.

La mostra, que s’inaugurarà el dimarts 9 de febrer a les 19 hores i que es podrà visitar en l’horari habitual de la Casa de Cultura fins al 19 de febrer, arriba a Burjassot sota el títol Haluros 2016 i mostrarà els projectes del primer semestre dels alumnes del primer curs del Cicle Formatiu Grau Superior (CFGS) de fotografia. Uns treballs en fotografia química en els quals xicotets detalls, el cos humà o fins i tot escenes de la vida quotidiana que ens passen desapercebudes seran protagonistes indiscutibles de la mostra.

Els alumnes participants en l’exposició són Lucía Acevedo, AguacateLimón, Zaira Alarcón, Davinia Alcañiz, Noelia Badenes, Silvia Calatayud, Brenda Canatelli, Carmen Chulvi, Quimey Gallo, José Vicente García, Yésica García, Alba Gil, Enrique Llorens, Álvaro Llusar, Cristina Lucero Martínez, Lucía Martí, Patricia Mora, Andrea Morate, Manuel Morillas, Sergio Olmeda (Bicitauro), Rubén Pérez, Tatiana Uzho, Cristina Vela i María Vicario.
Tots ells han realitzat els seus treballs sota la supervisió d’Amparo Benavent, Maribel Curiel i Jaume Fuster, professors organitzadors de la mostra.

Per a conéixer un poc més les creacions d’alguns dels alumnes es poden consular els següents enllaços: http://mariavicariofotografia.tumblr.com/, https://www.facebook.com/aguacateylimon/, @blackrosesphoto, http://luciaacecao.wix.com/acevedophotographer y https://www.facebook.com/PatriciaPaganFoto/.